b'\n_START_ARTICLE_\nTchintabaraden (departementti)\n_START_PARAGRAPH_\nTchintabaraden on departementti Nigerin Tahouan alueella. Se sijaitsee alueen pohjoisosassa Saharan ja Sahelin siirtym\xc3\xa4alueella. Asukkaita on 120\xc2\xa0500 henke\xc3\xa4 (vuonna 2010, arvio)._NEWLINE_Departementin hallinnollinen keskus on Tchintabaradenin kaupunki. Sen lis\xc3\xa4ksi siihen kuuluvat Kaon, Tassaran ja Tillian maalaiskunnat. Asukkaat ovat etup\xc3\xa4\xc3\xa4ss\xc3\xa4 paimentolaisuutta harjoittavia tuaregeja ja arabeja._NEWLINE_Seudun t\xc3\xa4rkeimm\xc3\xa4t elinkeinot ovat karjanhoito (80\xc2\xa0%) ja maanviljely. Osa alueesta on t\xc3\xa4ysin asumatonta autiomaata. V\xc3\xa4est\xc3\xb6 on k\xc3\xa4rsinyt lis\xc3\xa4\xc3\xa4ntyneest\xc3\xa4 kuivuudesta sek\xc3\xa4 Nigerin armeijan ja tuaregikapinallisten v\xc3\xa4lisist\xc3\xa4 yhteenotoista.'